दिवचलः खेळा मळार वावुरपी गोंय मास्टर अॅथेलेटिक्स संघटनेक राज्याच्या खेळ आनी युवा वेव्हार खात्या वरवीं जाय तें सहकार्य करपाचें उतर खेळां मंत्री गोविंद गावडे हांणी दिलां. 42व्या अखील भारतीय मास्टर्स अॅथेलेटिक्स सर्तींत वांटेकार जावपी गोंय पंगडाक परबीं दिवपा खातीर बांबोळे स्टेडियमांत आयोजीत केल्ले कार्यावळींत ते उलयताले.
 ह्या वेळार संघटनेचे पदाधिकारी अनिता रॉड्रिग्ज, जुवांव फर्नांडीस, खेळा खात्याचो प्रभारी संचालक श्री गांवकार, आदली उपसंचालक ज्युलियना कुलासो हाजीर आशिल्ले. राज्यांत खेळां सुविधा तयार करपा खातीर खेळा खात्याचे यत्न चल्ल्यात अशें गावडे हांणी सांगलें. गोंय पंगडांतल्या सगल्या खेळगड्यांची गावडे हांका वळख करून दिली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 